Framúrskarandi fyrirtæki og einstaklingar verðlaunaðir á íslensu sjávarútvegssýningunni . Verðlaun Íslensku sjávarútvegssýningarinnar voru afhent í sjötta skipti við hátíðlega athöfn í Gerðasafni í gærkvöldi í boði bæjarstjórnar Kópavogs og sjávarútvegsráðuneytisins . Verðlaunin þykja eftirsótt og eru þekkt á alþjóðlega vísu , sem IceFish verðlaunin . Hefð er fyrir því að þau séu afhent á fyrsta degi sýningarinnar og vettvangurinn er ávallt hið fallega Gerðasafn í hjarta Kópavogs . Athöfnin hófst með móttöku , þar sem viðstöddum gafst gott tækifæri til að tengjast og ræða viðskipti og ný tækifæri . Kynnir kvöldisins var hinn geðþekki og þrautreyndi sjónvarpsmaður Logi Bergmann Eiðsson og leysti hann hlutverk sitt skemmtilega af hendi . Verðlaunin sjálf eru styrkt af Samskip , Landsbankanum , Brammer á Íslandi og breska sendiráðinu . IceFish verðlaunin eru veitt þeim sem hafa náð framúrskarandi árangi og ná verðlaunin til allra anga sjávarútvegs . Verðlaunin voru kynnt til sögunnar árið 1999 og áttu að vekja athygli á frábærum árangri bæði í íslenskum sjávarútvegi og um leið á alþjóðlegum vettvangi . Virðing IceFish verðlaunanna hefur vaxið í áranna rás og í dag nota þau fyrirtæki sem verðlaunuð eru , verðlaunin til markaðsetningar , bæði innan lands og utan . Verðlaunahafar eru valdir af tveimur dómnefndur , Guðjón Einarsson ritstjóri Fiskifrétta stýrir annari dómnefndinni og Carly Wills ritstjóri World Fishing hinni . Tekið er við tilnefningum um íslensk fyrirtæki og alþjóðleg . Tilefnd eru fyrirtæki í ýmsum stærðarflokkum og ólíkum greinum sjávarútvegs .